Investiții cu bani europeni la Oradea. Vor fi amenajaţi 48.000 de pătraţi de spaţiu verde, piste pentru bicicliști și se va moderniza un bulevard.
La Oradea, investiţiile în infrastructură se fac cu cap. Cu bani europeni, primăria modernizează orașul și reabilitează un bulevard mare. Vor fi patru benzi, iar tramvaiul va avea acces liber. Şi bicicliştii vor avea piste dedicate. Vor fi amenajaţi 48.000 de pătraţi de spaţiu verde.
Oradea devine unul dintre cele mai atractive şi dezvoltate orașe din ţară. Se va reface unul dintre cele mai mari bulevarde din oraș pe bani europeni. 10 milioane de euro pentru Nufărul-Cantemir și totul va fi nou. Primarul Florin Birta spune că lucrările vor demara la începutul lui 2021. Se vor reface carosabilului, trotuarele, pistele de biciclete și spaţiile verzi. Florin Birta, primar Oradea: "Vom reamenaja carosabilul, va fi o stradă cu patru benzi: două benzi pe sensul de mers, linie de tramvai, spaţiu verde cu un aliniament verde, pistă de biciclete, trotuar şi încă un aliniament verde lângă liniile de tramvai. (…) În plus, vor fi amenajaţi peste 2 kilometri de piste pentru biciclişti şi 48.000 de metri pătraţi de spaţiu verde.".